સ્ત્રી પુરુષોના શારીરિક લક્ષણોને આધારે સમુદ્ર નામના એક વિદ્વાનનો સમુદ્રશાસ્ત્ર નામનો એક ગ્રંથ ઉપલબ્ધ થાય છે. સ્ત્રી પુરુષોના વિભિન્ન અંગોના સ્વરૂપ તથા તેની ઉચ્ચતા, હ્રસ્વતા, દીર્ઘતા, લઘુતા વગેરેને આધારે અહીં ભવિષ્યના જીવન વિશે નિર્દેશ કરવામાં આવે છે, જેને અંગ વિદ્યા તરીકે પણ ઓળખવામાં આવે છે. અગ્નિપુરાણ અધ્યાય ૨૪૩ થી ૨૪૫માં તથા ગરૂડપુરાણ ૧/૬૩-૬૫માં આ વિદ્યાનું નિરૂપણ કરવામાં આવ્યું છે.